রূপা গঙ্গোপাধ্যায়

রূপা গঙ্গোপাধ্যায় অথবা রূপা গাঙ্গুলী (জন্মঃ ২৫ নভেম্বর , ১৯৬৩) হলেন একজন ভারতীয় অভিনেত্রী, নেপথ্য গায়িকা ও সাংসদ। এই অভিনেত্রী ভারতীয় চলচ্চিত্রের অন্যতম প্রধান মুখ এবং মৃণাল সেন, অপর্ণা সেন, গৌতম ঘোষ ও ঋতুপর্ণ ঘোষের মত প্রখ্যাত পরিচালকদের ছবিতে অভিনয় করেছেন।

রূপার অভিনয় জীবনের সূচনা বিজয় চট্টোপাধ্যায়ের নিরুপমা (১৯৮৬) ছবিতে। রমাপ্রসাদ বণিকের মুক্তবন্ধ (১৯৮৬) ধারাবাহিকে অভিনয় করার পরে তার পরিচিতির বিস্তার হয়। ১৯৮৭ সালে তারাশঙ্কর বন্দোপাধ্যায়ের বিখ্যাত উপন্যাস গণদেবতা অবলম্বনে নির্মিত পি কুমার বাসুদেবের গণদেবতা ধারাবাহিকে দুর্গার চরিত্রে অভিনয় করেন রূপা এবং এই চরিত্রে অভিনয়ের দরুণ সর্বভারতীয় পরিচিতি লাভ করেন। এরপরে বি আর চোপড়ার মহাভারত ধারাবাহিকে দ্রৌপদীর ভূমিকায় অভিনয় করে তিনি খ্যাতির শীর্ষে পৌঁছে যান। ২০১১ সালে অদিতি রায়ের অবশেষে ছবিতে দূরে কোথাও ও আজি বিজন বনে এই দুটি রবীন্দ্রসঙ্গীতের জন্য তিনি শ্রেষ্ঠ নেপথ্য গায়িকার জাতীয় পুরস্কার অর্জন করেন।

ব্যক্তিগত জীবন 
রূপা ভারতের পশ্চিমবঙ্গের কলকাতার কাছাকাছি কল্যাণী নামক স্থানে জন্মগ্রহণ করেন। তিনি একটি যৌথ হিন্দু পরিবারে বড় হয়েছেন। তিনি "বেলতলা মহিলা উচ্চ বিদ্যালয়" থেকে মাধ্যমিক পাশ করেন। তিনি কলকাতায় "যোগমায়া দেবী কলেজ" থেকে স্নাতক ডিগ্রি অর্জন করেন, যেটি কলকাতার ঐতিহাসিক কলকাতা বিশ্ববিদ্যালয় এর অধিভুক্ত একটি স্নাতক মহিলা কলেজ।

রূপা ১৯৯২ সালে ধ্রুব মুখার্জিকে বিবাহ করেন। ২০০৬ সালে তাদের সংসারে বিচ্ছেদ হয়। এই দম্পতির একমাত্র সন্তান আকাশ ১৯৯৭ সালে জন্মগ্রহণ করে। পরবর্তীতে তিনি তার মুম্বাইয়ের সহকারী শিল্পী দিব্যেন্দু এর সাথে  একত্রে বসবাস শুরু করেন। যেটি রূপার বয়সের তুলনায় দিব্যেন্দুর বয়সের পার্থক্য ছিল ১৩ বছর কনিষ্ঠ। রূপা এরপর থেকে দিব্যেন্দুর সাথে আলাদা হয়ে আছেন। রূপা স্টার প্লাস এর জনপ্রিয় রিয়ােলিটি শো এর শেষ পর্ব সাচ কা সামনা (২০০৯), ভারতীয়দের অংশগ্রহণে ব্রিটিশ রিয়ালিটি শো দ্যা মোমেন্ট অব ট্রুথ ইত্যাদি অনুষ্ঠানে উপস্থিত হয়ে মিডিয়াতে আলোড়ন সৃষ্টি করেন।

অভিনয় জীবন 
একটি পারিবারিক অনুষ্ঠানে পরিচালক বিজয় চট্টোপাধ্যায়ের সাথে পরিচয় হয় রূপার। বিজয় চট্টোপাধ্যায় তখন তার নতুন হিন্দি ছবি নিরুপমা (১৯৮৬) তে নায়িকা চরিত্রে অভিনয়ের জন্য নতুন মুখ খুঁজছিলেন। তিনি রূপা কে এই চরিত্রে অভিনয়ের প্রস্তাব দেন। প্রথমে ইতস্তত করলেও রাজি হয়ে যান রূপা। রবীন্দ্রনাথ ঠাকুরের ছোট গল্প দেনা পাওনা অবলম্বনে নির্মিত এই ছবিতে রূপার বিপরীতে অভিনয় করেন সৌমিত্র চট্টোপাধ্যায়। 

রূপার অভিনয় প্রতিভায় মুগ্ধ হন সৌমিত্র এবং তার নিজের পরিচালনায় স্ত্রী কী পত্র (১৯৮৬) ছবিতে অভিনয়ের প্রস্তাব দেন রূপাকে। রবীন্দ্রনাথ ঠাকুরের ছোট গল্প স্ত্রীর পত্র অবলম্বনে নির্মিত এই হিন্দি ছবিতে মৃণালের চরিত্রে অভিনয় করেন রূপা। রূপা ছাড়াও এই ছবিতে অভিনয় করেন উষা গঙ্গোপাধ্যায় ও সৌমিত্র চট্টোপাধ্যায়ের কন্যা পৌলমী বসু। সৌমিত্র চট্টোপাধ্যায়ের নির্দেশনায় রূপার অভিনয় এই ছবির মূল সম্পদ হয়ে দাঁড়ায়। 

১৯৮৬ সালে, সমরেশ মজুমদারের প্রযোজনা সংস্থা টেলিফ্রেমের প্রথম প্রযোজনা মুক্তবন্ধ ধারাবাহিকে অভিনয় করেন রূপা। পরিচালনা করেন রমাপ্রসাদ বণিক। এই ধারাবাহিকে অন্যতম গুরুত্বপূর্ণ চরিত্রে অভিনয় করেন দিলীপ মুখোপাধ্যায়।

এরপরেই আসে পি. কুমার বাসুদেবের গণদেবতা (১৯৮৭-১৯৮৮) ধারাবাহিকে অভিনয়ের সুযোগ।

বি আর চোপরার ধারাবাহিক মহাভারতে অভিনয় করেন যা অবিলম্বে তাকে কর্মজীবনে প্রভাবিত করেছিল। এবং মৃণাল সেনের "এক দিন আচানাক" (১৯৮৯) প্রধান চরিত্রে অভিনয় করেছিলেন।

কয়েকটি হিন্দি ছবিতে কাজ করার পর, তিনি কলকাতায় স্থানান্তরিত হন এবং ১৯৯০ সালে অসংখ্য বাংলা ছায়াছবি কাজ করেন। ২০০৪ সালে অঞ্জন দত্তের পরিচালনায় "বউ ব্যারাকস ফরইভার" নামের একটি ইংরেজি চলচ্চিত্রে কাজ করেন। এরপর ২০০৭ সালে তিনি পুনরায় মুম্বাইয়ে  স্থানান্তরিত হন এবং বাংলা ছবিতে নিয়মিত কাজ অব্যাহত রাখেন। তিনি ২০০৭ সালে হিন্দী টেলিভিশন সিরিয়াল "করাম আপনা আপনা"তে, এরপর সাব টিভির ২০০৭ সালের "লাভ স্টোরী" এবং সম্প্রতি ২০০৯ সালে "আগলে জানাম মোহে বিটিয়া বহ কিজো" কাজ করেন। তিনি বাংলা চলচ্চিত্র "অবশেষে" তার কণ্ঠস্বর প্রদানের জন্য জাতীয় চলচ্চিত্র পুরস্কার জিতে নেন।

রাজনৈতিক অন্তর্ভুক্তি 
রূপা গঙ্গোপাধ্যায়, ২০১৫ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সদস্য৷

কাজ সমূহ

ছবির তালিকা 
{| class="wikitable sortable"
|-
! বছর !! ছবি !! ভাষা !! পরিচালক
|-
| ১৯৮৬|| নিরুপমা || হিন্দী || বিজয় চট্টোপাধ্যায়
|-
| ১৯৮৮ || পুলিশ মথু ডাড্ডা || কন্নাড || পি বসু
|-
| ১৯৮৮ || কন্নাড || কন্নাড || পি বসু
|-
| ১৯৮৯ || একদিন আচানাক || হিন্দী || মৃণাল সেন
|-
| ১৯৮৯ || কমলা কি মউত || হিন্দী ||
|-
| ১৯৯০ || প্যায়র ক্যা দেবতা || হিন্দী ||
|-
| ১৯৯০ || বাহার আনে তাক || হিন্দী ||
|-
| ১৯৯১ || মীনা বাজার || ||
|-
| ১৯৯১ || ইন্সপেক্টর ধানুশ || ||
|-
| ১৯৯১|| সওগাদ || হিন্দী || রাজ সিপ্পী
|-
| ১৯৯২ || 'বিরোধী || ||
|-১৯৯৩ বাল্লা 
| ১৯৯২ || নিশ্চয় || হিন্দী  || ইসমাইল শরীফ
|-
| ১৯৯৩ || জননী একা মা || || সনাত দেশগুপ্তা
|-
| ১৯৯৩ || পদ্মা নদীর মাঝি || বাংলা|| গৌতম ঘোষ
|-
| ১৯৯৫ || গোপালা || ||
|-
| ১৯৯৬ || যুগান্ত || ||
|-
| ১৯৯৬ || বৃন্দাবন ফিল্ম স্টুডিও ||
|-
| ২০০০|| বারিওয়ালি ||  বাংলা || ঋতুপর্ণ ঘোষ
|-
| ২০০২ || আনামনি আনগানা || বাংলা  || ড স্বপন সাহা 
|-
| ২০০৩ || আবার অরণ্যে || বাংলা  || গৌতম ঘোষ
|-
| ২০০৪ || মহুলবানির শৃঙ্গ || বাংলা  ||
|-
| ২০০৪ || বউ বেরেক্স ফরইভার || ইংরেজি || অঞ্জন দত্ত
|-
| ২০০৫ || শুণ্য এ বুকে || বাংলা  || কৌশিক গঙ্গোপাধ্যায়
|-
| ২০০৫ || এক মুঠো ছবি || বাংলা  || 
|-
| ২০০৫ || ক্রান্তিকাল || বাংলা  || শেখর দাস
|-
| ২০০৫|| নাগরদোলা || বাংলা  || 
|-
| ২০০৬ || অন্তর্মহল || বাংলা  || ঋতুপর্ণ ঘোষ
|-
| ২০০৯|| লাক || হিন্দী || ধীলিন মেহতা
|-
| ২০১১|| জানি দেখা হবে || বাংলা  ||
|-
| ২০১২ || অবশেষে || বাংলা  || অদিতী রায় 
|-
| ২০১২ || বারফি || হিন্দী || অনুরাগ বসু
|-
| ২০১২ || আসবো আর একদিন || বাংলা  ||
|-
| ২০১২ || হেমলক সোসাইটি  || বাংলা  ||
|- 
| ২০১২ || না হান্নায়েতে || বাংলা  || রিঙ্গো ব্যানার্জী
|-
| ২০১৩ || নামতে নামতে || বাংলা  || রানা বসু 
|-
| ২০১৩ || হাফ সিরিয়াস || বাংলা  || উৎসব মুখার্জী 
|-
| ২০১৩ || নয়ন চাঁপার দিনরাত্রি || বাংলা  || শেখর দাস
|-
| ২০১৪ || পুনশ্চ || বাংলা  || শৌভিক মিত্র
|-
| ২০১৫ || নাটকের মতো || বাংলা  || দেবেশ চট্টোপাধ্যায়
|-
| ২০১৫ || আরশিনগর || বাংলা  || অপর্ণা সেন
|-
|  ২০১৫  ||  আরও একবার   ||  বাংলা   ||  অরিজিৎ হালদার   
|}

 টেলিভিশন 
 গণদেবতা (১৯৯৮)
 মহাভারত (১৯৯৮) সুকন্যা (১৯৯৮)
 কারাম আপনা আপনা (২০০৭) 
 লাভ স্টোরী (সাব টিভি) (২০০৭)
 ওয়াক্ত বানায়েঙ্গে কন আপনা কন পরায়া (২০০৮)
 কস্তুরি টিভি সিরিজ (২০০৯)
 সাচ কা সামনা (২০০৯)
 আগলে জানাম মে বিটিয়া হি কি জে (২০০৯)
 কিস দেশ মে হে মেরা দিল (২০১১) 
 চন্দ্রকথা   মেয়েবেলা  ( ২০২৩ )

 পুরস্কার ও স্বীকৃতি 
 ২০০২: বিজয়ী, জাতীয় চলচ্চিত্র পুরস্কার'', সেরা শিল্পী - অবশেষে (বাংলা)।
 কালাকার পুরস্কার
 ১৯৯৯ সালে ডিউক বিশ্ববিদ্যালয় প্রেস দ্বারা প্রকাশিত, একটি প্রচ্ছদে রূপা গঙ্গোপাধ্যায়ের দ্রুপদী অভিনীত ছবি প্রকাশিত হয়।

টীকা

তথ্যসূত্র

বহিঃসংযোগ 
 

ভারতীয় চলচ্চিত্র অভিনেত্রী
১৯৬৬-এ জন্ম
জীবিত ব্যক্তি
ভারতীয় টেলিভিশন অভিনেত্রী
কলকাতার অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
বাংলা চলচ্চিত্র অভিনেত্রী
মালয়ালম চলচ্চিত্র অভিনেত্রী
হিন্দি চলচ্চিত্র অভিনেত্রী
যোগমায়া দেবী কলেজের প্রাক্তন শিক্ষার্থী
কলাকার পুরস্কার বিজয়ী
কলকাতার রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের ভারতীয় জনতা পার্টির রাজনীতিবিদ
রাজ্যসভার মনোনীত সদস্য
পশ্চিমবঙ্গের রাজনীতিতে নারী
ভারতীয় অভিনয়শিল্পী-রাজনীতিবিদ
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় রাজনীতিবিদ
তেলুগু চলচ্চিত্র অভিনেত্রী
ওড়িয়া চলচ্চিত্র অভিনেত্রী
রাজ্যসভার নারী সদস্য
ভারতীয় জনতা পার্টির রাজ্যসভা সদস্য